আরজি করে ভয়ঙ্কর ঘটনা! লেডিস হোস্টেলের ছাদের চাঙড় ভেঙে ভয়ঙ্কর অবস্থা

ওয়েবডেস্ক- ফের খবরের শিরোনামে আরজি কর (R G Kar) । বিতর্ক আর কিছুতেই পিছু ছাড়ছে না। এবার আরজি কর মেডিক্যাল কলেজের ইন্টার লেডিস হোস্টেলর (Ladies Hostel) ছাদের চাঙড় (Roof Collapse) ভেঙে পড়ল। ঘটনা ঘিরে তীব্র চাঞ্চল্য। ঘটনার জেরে আতঙ্ক ছড়ায় হোস্টেলের ছাত্রীদের মধ্যে। কেউ আহত হয়নি বলে জানা গেছে। এই হোস্টেল ছাড়াও আরজি কর হাসপাতালের অন্যান্য হোস্টেলের বিপজ্জনক পরিকাঠামো নিয়ে অভিযোগ তুলেছে পড়ুয়ার। হোস্টেল ইনচার্জকে পুরো বিষয়টা জানানো হয়েছে বলে দাবি।

আরও পড়ুন- চতুর্থ ভোটার তালিকা প্রকাশ করল কমিশন

হাসপাতাল কর্তৃপক্ষের কাছে লিখিত অভিযোগ জমা দেওয়া হবে বলে জানিয়েছেন পড়ুয়ারা। কয়েকদিন আগেই আরজি কর মেডিক্যাল কলেজ ও হাসপাতালে লিফট বিপর্যয়ে মর্মান্তিক মৃত্যু হয় দমদমের বাসিন্দা অরূপ বন্দ্যোপাধ্যায়ের। তার পাঁজরের একাধিক হাড় ভেঙে যায়, ভেঙেছে হাত পায়ের হাড়। আঘাত লেগেছে হৃদযন্ত্রের। কতটা কষ্ট পেয়ে তিনি মৃত্য়ুর কোলে ঢলে পড়েছেন, তার ইঙ্গিত মিলেছে ময়নাতদন্তের প্রাথমিক রিপোর্টে।

ঘটনায় অনিচ্ছাকৃত খুনের মামলার রুজু করা হয়েছে। অরূপ বন্দ্যোপাধ্যায়ের পরে বিশ্বজিৎ সামন্ত। আর জি কর কাণ্ডে মেডিক্যাল কলেজ হাসপাতালে চিকিৎসা করাতে এসেছিলেন বিশ্বজিৎ সামন্ত। শৌচাগারে যেতে হয়েছিল তাঁকে। ট্রমা সেন্টারের সামনের শৌচাগারে ছিল তালা দেওয়া। অসুস্থ শরীর নিয়ে হেঁটে তাকে হাসপাতালের মেন গেটের সামনে যেতে হয়েছিল বিশ্বজিৎ সামন্তকে। একের পর এক ঘটনায় রোগি নিরাপত্তা থেকে হাসপাতালের পরিকাঠামো, গাফিলতি নিয়ে একাধিক প্রশ্ন উঠেছে।